કોર્ટ પરિસરની ચારેબાજુ ત્રણ કિલોમીટર સુધી સુરક્ષાનો ઘેરો બનાવવામાં આવ્યો છે. આ સુરક્ષા વ્યવસ્થા તોડીને કોઈપણ વ્યક્તિ અંદર નહીં ઘુસી શકે. આ કેસની સુનાવણીના 48 કલાક અગાઉ જ જિલ્લાની સરહદો સીલ કરી દેવામાં આવી છે જેને કારણે રામપાલના સમર્થકો શહેરમાં પ્રવેશ ના કરી શકે. ઉલ્લેખનીય છે કે ગુરમીત રામરહીમની સુનાવણી વખતે તેનાં સમર્થકોએ પંચકુલામાં મોટા પાયે હિંસા આચરી હતી જેને કારણે સત્તાધીશો હવે કોઈ જોખમ ખેડવા માંગતા નથી.